اینگیلتره میللی‌سی دونیا شامپیوناتیندا اویون سونراسی پنالتی‌لر ضربه‌سی زامانی کلمبیانی مغلوب ائدیب - 3:4.
بونونلا دا اینگیلتره ییغماسی ایلکه ایمضا آتیب. بئله کی، بریتانیا تمثیلچی‌سی ایلک دفعه اولا‌راق دونیا شمپیوناتیندا اویون سونراسی پنالتی‌لر سریسی زامانی قالیب گلیب.
اوولکی 3 حالدا تیم مغلوبیت آجی‌سی یاشامیشدی. اینگیلتره میللی‌سی دونیا شامپیونو-1990-دا آلمانیایا، دونیا شامپیونو-1998-ده آرژانتین، دونیا شامپیونو-2006-دا ایسه پرتغال تیمینه پنالتی‌لر سری سینده اودوزموشدو.
